Arvida Byström

Arvida Byström (Stockholm, Suedia, 1991ko urriaren 4a) suediar argazkilari, kuradore, modelo eta musikaria da.

 Biografia 

Hamabi urte zituelarik argazkiak egiten hasi zen, kamera digital batekin,  selfie ugari eginez. Emakume artisten komunitate batean parte hartu zuen feminitatea eta genero arauak zalantzan jarriz, "girly" estetika eta "girly coded stuff" delakoa erabiliz. 2012an odoljario askea ilustratzen zuten argazkiak argitaratu zituen, There Will Be Blood seriean, Vice aldizkarian argitaratua.

Ondoren, Londresera mugitu eta bere lehen moda-seriea egin zuen Monki-rentzat. Bere galeria propioa sortu zuen, GAL, Hanna Antonsson argazkilari lagun eta adiskidearekin. Galeriaren bidez, artista hasiberriak ezagutarazteko ikuskizunak zuzendu zituen.  Byströmek herri-kulturaren zati gisa kokatu zuen bere burua artearen munduan baino gehiago.

The Ardorous emakume-taldearen kide gisa eta Petra Collinsen zuzendaritzapean, Byströmek bere argazki batzuk aurkeztu zituen Babe (2015) liburuan, beste 30 emakume artistarekin batera.

Urte berean, Grace Micelik komisariatutako Girls at Night on the Internet erakusketan parte hartu zuen, Collins, Molly Soda eta Maggie Dunlap artistekin batera. Ikuskizunaren bitartez, artista gazteek dituzten aukera urriak salatu eta haien lana erakutsi zuten.

Maja Malou Lyse artistarekin patera performance bat sortu zuen, Selfie stick Aerobics izenekoa, non selfie hobeak ateratzeko irakaspenekin batera norberaren gorputza onartu eta eder sentiarazteko saiakera egiten zuten.

2017an Byström eta Molly Sodak Instagrameko zentsurari buruzko liburu bat kaleratu zuten, Pics or It Didn't Happen: Images Banned From Instagram izenekoa.

 Erreferentziak 

 Kanpo estekak 

Kategoria:1991ko jaiotzak
Kategoria:Gizabanako biziak
Kategoria:Suediako argazkilariak
Kategoria:Emakume artistak
Kategoria:Artista feministak
Kategoria:Suediako artistak
Kategoria:Emakume argazkilariak